Suomen Lontoon-instituutin entinen logo.
**Suomen Britannian- ja Irlannin-instituutti** (engl. *Finnish Institute in the UK and Ireland*, ruots. *Finlandsinstitutet i Storbritannien och Irland*; vuoteen 2021 *Suomen Lontoon-instituutti*) on Lontoossa sijaitseva voittoa tavoittelematon säätiö, jota rahoittaa pääasiassa opetus- ja kulttuuriministeriö. Instituutti on yksi Suomen 17 kulttuuri- ja tiedeinstituutista, joiden yhteistyöelimenä toimii Suomen kulttuuri- ja tiedeinstituutit ry. Instituutin toimialueina ovat Suomi, Britannia ja Irlanti, ja sitä hallinnoi Suomen Britannian- ja Irlannin-instituutin säätiö. 

Instituutti työllistää kolme kokoaikaista ja yhden osa-aikaisen työntekijän. Kaudella 2018–2022 instituutin johtajana toimii Emilie Gardberg. Instituutilla on kaksi ohjelmaa, taide ja kulttuuri sekä yhteiskunta ja kulttuuri. 

Instituutti kuuluu Britannian Team Finlandiin, ja se tekee tiivistä yhteistyötä Suomen Dublinin-suurlähetystön kanssa. Instituutti kuuluu myös Euroopan unionin jäsenmaiden kulttuuri-instituuttien EUNIC-verkoston Lontoon-jaostoon.

Toiminta
--------

Suomen Britannian- ja Irlannin-instituutti on suomalaisen, brittiläisen ja irlantilaisen kulttuurin ja yhteiskunnan asiantuntijaorganisaatio. Instituutti pyrkii lisäämään Suomen yhteiskunnallista vaikuttavuutta kulttuurin keinoin. Suomi-tuotteiden tai -brändien markkinoimisen sijasta instituutti nostaa esiin mielenkiintoisia ihmisiä, ideoita ja ajatuksia. Pyrkimyksenä on synnyttää avointa ja osallistavaa vuoropuhelua kolmen maan organisaatioiden ja yksilöiden välille. Instituutin toiminnassa keskeisiä arvoja ovat yhteiskunnallinen oikeudenmukaisuus, demokratia, monimuotoisuus ja yhdenvertaisuus.*lähde?*

Instituutti muun muassa tuottaa ja tilaa erilaisia projekteja, tukee näyttelyitä, seminaareja sekä asiantuntijavierailuita ja käynnistää yhteistyöhankkeita.*lähde?*

Vuoden 2019 toiminnalleen instituutti on valinnut neljä keskeistä teemaa. Ne ovat kestävyys, työn tulevaisuus, rajat ja vapaa liikkuvuus sekä taide ja hyvinvointi.*lähde?*

Taiteilijaresidenssit
---------------------

Vuonna 2019 instituutti tukee suomalaistaiteilijoiden residenssejä Block 336:ssa. Cove Parkissa, ja Temple Bar Gallery & Studiosissa.

Lisäksi instituutti rahoittaa North AiR: Expanding Entanglements -ohjelmaa. Kyseessä on uusi residenssi- ja tutkimusyhteistyö, joka yhdistää kuusi residenssi- ja taideorganisaatiota Suomessa ja Skotlannissa. Mukana ovat Biotaiteen yhdistys, KulttuuriKauppila-taidekeskus, Mustarinda, Scottish Sculpture Workshop (SSW), Taigh Chearsabhagh ja Timespan.

Historia
--------

Instituutti perustettiin vuonna 1991. Sen ensimmäisen toimiston Lontoon Holbornissa avasivat pääministeri Esko Aho ja Birgitte Gloucesterin herttuatar. Vuodesta 2014 instituutin toimisto on sijainnut Lontoon Kings Crossilla.*lähde?*

Instituutin johtajina ovat toimineet:  

* Eino Lyytinen 1991–1993
* Jaakko Rusama 1993–1996
* Henrik Stenius 1996–1999
* Panu Minkkinen 1999–2002
* Timo Valjakka 2002–2005
* Seppo Kimanen 2005–2008
* Raija Koli 2008–2013
* Susanna Pettersson 2013–2014
* Johanna Vakkari lokakuu 2014 – tammikuu 2015
* Pauliina Ståhlberg 2015–2018
* Emilie Gardberg 2018–2020
* Jaakko Nousiainen 2021–

Lähteet
-------

1. 1 2  Suomen Lontoon-instituutti
2. ↑  Suomen Lontoon instituutin säätiö, Toimintakertomus 2016 (s. 19) *fininst.uk*. Viitattu 26.2.2019.
3. ↑  Dublinin Suomen-suurlhetystö *finland.ie*.
4. ↑  EUNIC-London EUNIC.
5. ↑  Block 336 *block336.com*.
6. ↑  Cove Park *covepark.org*.
7. ↑  Temple Bar Gallery & Studios *templebargallery.com*.
8. ↑  Biotaiteen seura *bioartsociety.fi*.
9. ↑  Kulttuurikauppila *kulttuurikauppila.fi*.
10. ↑  North Air / SSW *ssw.org.uk*.
11. ↑  Thigh Chearsabhagh *taigh-chearsabhagh.org*.
12. ↑  Timespan *timespan.org.uk*.
13. ↑  Liukkonen, Tero: Suomen Lontoon-instituutti aloittaa toimintansa lokakuussa – Johtajaksi nimitettiin Eino Lyytinen *Helsingin Sanomat*.  24.8.1990. Viitattu 22.11.2018.
14. ↑  Väikevirta, Leila: Jaakko Rusama johtamaan Suomen Lontoon-instituuttia *19.11.1992*.
15. ↑  Panu Minkkinen *Tuhat*. Helsingin yliopisto.
16. ↑  Ervamaa, Tomi: Valjakka Suomen Kulttuuri-instituutin johtoon Lontooseen *Helsingin Sanomat*.  29.10.2001.
17. ↑  Seppo Kimanen Suomen Lontoon-instituutin johtoon  28.10.2004. Yle Uutiset.
18. ↑  Uimonen, Anu: Raija Koli johtamaan Lontoon-instituuttia *Helsingin Sanomat*.  15.10.2007.
19. ↑  Johanna Vakkari Kuvataideakatemian opetuksesta vastaavaksi varadekaaniksi  15.5.2018. Taideyliopisto.  Arkistoitu 22.11.2018.
20. ↑  Pauliina Ståhlberg Suomen Lontoon instituutin johtoon *Helsingin Sanomat*.  7.11.2014.

Aiheesta muualla
----------------

* Instituutin verkkosivut
* Suomen Lontoon Instituutti. Suomen suurlähetystö, Lontoo.